龍宗武

龍宗武（），字身之，又字君扬，號澄源、澄原王祖嫡《送龍澄源年丈之黄州序》，江西吉安府泰和縣北竹里人，民籍，明朝政治人物。

 生平 
隆慶四年（1570年）庚午科江西鄉試第六名舉人。隆慶五年（1571年）辛未科三甲十四名進士。工部觀政，初授苏州府推官，萬曆元年（1573年）分校應天府乡试，升本府同知，三年升官太平府同知。張居正奪情視事，寧國諸生吳仕期意欲上書諫言，龍宗武聞訊阻撓，並將仕期下獄折磨而死。萬曆七年（1579年）稍升河南府知府，未赴任，八年正月以考察復謫黄州府通判，曾代理黄冈知县事。九年升湖广辰沅兵备佥事，以處置五開衛之功，萬曆十年五月升右參議兼理學政如故《明神宗显皇帝实录卷之一百二十四》：万历十年五月，叙五开功，升巡抚陈省为兵部右侍郎，佥事龙宗武为右参议，巡按钱岱等各赏赉有差。。張居正死後，仕期之妻訴訟其冤，龍宗武已升湖廣參議，因此落職《明史·卷227》：初，張居正不奔喪，寧國諸生吳仕期欲上書諫。未發，太平同知龍宗武告之操江胡 檟以聞於居正。會有偽為海瑞劾居正疏者，播之邸抄。宗武意仕期，遂置獄，搒掠七日而卒。居正死，仕期妻訟冤，維城疏言狀。檟已擢刑部侍郎，宗武湖廣參議，皆落職戍邊，天下快之。，遣戍廣東合浦《萬曆野獲編·卷22》：問官為太平府江防同知龍宗武，素與沈善，力辨於胡中丞不能得。胡乃先請江陵，雲即露章發其事，江陵懼株連不可解，回柬有 「姑斃杖下」之語，胡遂命盡之獄中，沈始得免。後吳妻貢氏聲冤，胡戍貴州，龍時已自湖廣參政罷歸，亦論戍粵東。先是仕期死時，即有議龍者，沈感其曲全，逢人即明其不然，且屢向當路白其冤。會先病卒，事不得雪，龍竟老於伍，今尚在。龍與羅匡湖給事為姻家，與鄒南皋吏部亦厚善。兩公俱正人，非肯濫交者。。充軍二十年後被释放歸乡，萬曆三十七年卒，年六十有八《龍宗武墓志》：歲一大作佛事，幾三十年不自言其冤，亦不一及同事者姓名，有問者第飲以醇酒。子嘉柱長而才，好讀書，公輒止之曰：文字是天機所成，且留待而翁一杯酒。至于生事日落，固無問矣。晚病足，而登臨自喜曰：尚不廢我蹒跚也。未病時，嘉柱以大學生試南闈，心動遄返，至則公病甚，侍醫藥者十七日而公卒。。

 家族 
曾祖父龍孔時；祖父龍公寬；父龍天爵，號東溪，贈奉政大夫。嫡母嚴氏；生母王氏。永感下。兄孝卿、國卿。弟宗尚。二子：嘉柱、嘉橖。

参考文献
汤显祖《前朝列大夫饬兵督学湖广少参兼佥宪澄源龙公墓志铭》
羅大紘《參議澄源龍公墓碑》

Category:龍姓
Category:明朝湖廣布政使司參議
Category:泰和人
Category:明朝太平府同知
Category:隆慶四年庚午科江西鄉試舉人
Category:明朝湖广按察司佥事
Category:明朝河南府知府
Category:明朝黄州府通判
Category:明朝蘇州府推官
Category:明朝蘇州府同知